Charles E. Barber

**Charles Edward Barber**, nado en Londres, Inglaterra, o 16 de novembro de 1840, e finado en Filadelfia, Pensilvania, o 18 de febreiro de 1917, foi un deseñador e gravador de moeda, o sexto en ocupar o posto de gravador xefe da Casa da Moeda dos Estados Unidos, desde 1879 ata o seu falecemento.

A carreira de Barber, sempre relacionada coa moeda, foi longa e frutífera, xa que el foi o responsable do deseño da maioría das moedas producidas pola *US Mint* durante o seu período como gravador xefe, á parte dunhas 30 medallas ao longo da súa vida. 

Ademais das series de moeda circulante para os EEUU, destacan entre as súas creacións diversas moedas conmemorativas, algunhas delas en asociación co seu gravador axudante George T. Morgan. Barber ocupouse dos anversos e Morgan dos reversos de varias destas moedas, como é o caso do medio dólar colombiano ou o medio dólar da Exposición Panamá-Pacífico de San Francisco, en 1915. Para países estranxeiros Barber deseñou tamén algunhas moedas, como a serie do dólar hawaiano de 1883 e diversos valores en centavos de peso para Cuba en 1915.

## Traxectoria 
### Vida familiar 
[esquerda|miniatura|160px|[Fotografía de **Charles E. Barber**.]]
Charles E. Barber era fillo de William Barber, quen o precedeu no posto de gravador xefe da Casa da Moeda dos Estados Unidos. O nome da súa nai era Anna Maria e Charles tivo un irmán e dúas irmás.

En 1852 emigrou aos EEUU desde a súa Inglaterra natal xunto coa súa familia. Do seu primeiro matrimonio naceu unha filla en 1875, Anna May, que morreu en 1876. Dez anos máis tarde, Charles e Martha tiveron unha segunda filla, chamada Edith (1886-1970), que custodiou os arquivos persoais do seu pai antes de pasar aos Arquivos Nacionais dos EEUU.  

### Viaxe por Europa 
Por petición do presidente Roosevelt e do director da ceca estadounidense, George E. Roberts, Barber fixo en 1905 unha viaxe por Europa para visitar varias casas de moeda, nunha misión de intercambio de información, co obxectivo de observar e comentar as prácticas habituais nas cecas europeas e mellorar logo a eficiencia da *US Mint*. Os informes que redactou á súa volta para a súa entrega a Roberts, xunto con algúns apuntamentos autógrafos do propio Barber, forman parte hoxe do acervo dos Arquivos Nacionais dos Estados Unidos.

Barber soubo conciliar a perspectiva profesional da viaxe cunha vertente máis familiar, xa que se acompañou da súa segunda esposa, Caroline, e a súa filla Edith, que daquela tiña 19 anos. No diario da viaxe escrito por esta última detállanse datos do seu itinerario, así como diversas reflexións persoais sobre o seu pai.

Asemade, tamén rexeitando algunha hipótese en sentido contrario, a relación persoal entre Barber e o presidente Theodore Roosevelt foi sempre cordial. Malia ser certo que Roosevelt quixo que a moeda dos EEUU nos inicios do novo século tivese un aspecto máis moderno, polo que solicitou tamén propostas de deseño doutros artistas externos á *US Mint*, iso non empanou a relación entre ambos. Os descendentes de Barber posúen obxectos que proban unha cálida relación persoal.

É unha evidencia que Charles Barber foi unha persoa respectada e apreciada dentro do Departamento do Tesouro e da Casa de Moeda dos Estados Unidos; ata tal punto que as bandeiras da ceca de Filadelfia ondearon a media hasta o día do seu funeral, por decisión do director da institución. Desde aquel momento, ningún outro funcionario da Casa da Moeda, independentemente do seu rango, volveu recibir honra semellante.

Barber foi sucedido por George T. Morgan como gravador xefe da Casa da Moeda dos Estados Unidos.
* Moeda de cinco centavos coa cabeza da Liberdade no anverso (1883-1912).

Ficheiro:1914 Barber Dime NGC MS64plus Obverse.png|10 cents, 1914 (anverso).
Ficheiro:1914 Barber Dime NGC MS64plus Reverse.png|10 cents, 1914 (reverso).
Ficheiro:1914 Barber Quarter NGC AU58 Obverse.png|1/4 dólar, 1914 (anverso).
Ficheiro:1914 Barber Quarter NGC AU58 Reverse.png|1/4 dólar, 1914 (reverso).
Ficheiro:1913-D Barber half obverse.jpg|1/2 dólar, 1913 (anverso).
Ficheiro:1913-D Barber half reverse.jpg|1/2 dólar, 1913 (anverso).
Ficheiro:Liberty Head Nickel 1883 NoCents Obverse.png|5 cents, 1883 (anverso).
Ficheiro:Liberty Head Nickel 1883 NoCents Reverse.png|5 cents, 1883 (reverso).

### Emisións conmemorativas 
* Anverso do medio dólar colombiano (1892-1893).
* Cuarto de dólar colombiano (1893), coa figura de Isabel I de Castela.
* Dólar Lafayette, conmemorativo da Exposición Universal de París de 1900."
* Dólar de ouro conmemorativo da Exposición Universal de San Luís de 1904 (1903).
* Dólar de ouro da Exposición de Lewis e Clark, en Portland, Oregón, de (1904-1905).
* Anverso do medio dólar e dos 2,5 dólares da Exposición Panamá-Pacífico, en San Francisco, de 1915.
* Anverso do dólar de ouro na honra de William McKinley (1916-1917).

Ficheiro:1892 Columbian proof half dollar (obverse).jpg|1/2 dólar, 1893 (A/)."Medio dólar colombiano".
Ficheiro:Isabella quarter obverse.jpg|1/4 dólar, 1893 (A/)."Cuarto de dólar colombiano".
Ficheiro:Lafayette memorial commemorative dollar obverse.jpg|1 dólar, 1900 (A/)."Dólar Lafayette".
Ficheiro:Lafayette memorial commemorative dollar reverse.jpg|1 dólar, 1900 (R/)."Dólar Lafayette".
Ficheiro:Louisiana Purchase Jefferson dollar obverse.jpg|1 dólar, 1903 (A/ 1).Dólar da Expo. de San Luís.
Ficheiro:Louisiana Purchase McKinley dollar obverse.jpg|1 dólar, 1903 (A/ 2).Dólar da Expo. de San Luís.
Ficheiro:Louisiana Purchase Jefferson dollar reverse.jpg|1 dólar, 1903 (R/ común).Dólar da Expo. de San Luís.
Ficheiro:1904 Lewis and Clark Exposition dollar obverse.jpg|1 dólar, 1904 (A/)Dólar da Expo. de Lewis e Clark.
Ficheiro:Lewis and Clark Exposition dollar reverse.jpg|1 dólar, 1904 (R/)Dólar da Expo. de Lewis e Clark.
Ficheiro:1915-S $2 1-2 Panama-Pacific Quarter Eagle (obverse).jpg|2,5 dólares, 1915 (A/).Expo. Panamá-Pacífico.
Ficheiro:McKinley Birthplace Memorial uncirculated dollar (common obverse).jpg|Dólar, 1916 (A/).Memorial de McKinley.

### Moedas estranxeiras 
* Serie circulante do dólar hawaiano para o Reino de Hawai a nome de Kalākaua I (1883): 10 cents, 1/8, 1/4, 1/2 e 1 dólar.
* Serie de moedas da provincia chinesa de Sichuan (1897).
* 1 peso de Cuba de 1898.
*Serie circulante de Cuba (1915-1961): 1, 2, 5, 10, 20 e 40 centavos, 1 peso (AG), e 1, 2, 4, 5, 10 e 20 pesos (AU).

Ficheiro:KINGDOM OF HAWAII, KALAKAUA I, 1883 -DIME b - Flickr - woody1778a.jpg|Moeda de Kalākaua10 cents, 1883 (A/)Reino de Hawai.
Ficheiro:KINGDOM OF HAWAII, KALAKAUA I, 1883 -DIME a - Flickr - woody1778a.jpg|10 cents, 1883 (R/)Reino de Hawai.
Ficheiro:1883 Kalākaua one dollar obverse.JPG|1 dólar, 1883 (A/)Reino de Hawai.
Ficheiro:1883 Kalākaua one dollar reverse 01.JPG|1 dólar, 1883 (R/)Reino de Hawai.
Ficheiro:Cuba 1915 5 Pesos (obv).jpg|5 pesos, 1915 (A/).Cuba
Ficheiro:Cuba 1915 5 Pesos (rev).jpg|5 pesos, 1915 (R/).Cuba

### Probas e pezas experimentais 
* 1/2 dólar, 1877.
*1/4 dólar *Washlady*, 1879.
* 4 dólares *Stella* (1880).
**Metric Dollar* (1880).
* 1/2 dólar de 1891, con Columbia en pé no anverso.

Ficheiro:NNC-US-1879-G$4-Stella Pattern (Flowing Hair).jpg|4 dólares, 1879 (*Stella*).
Ficheiro:NNC-1891-P50C-Standing Columbia Half dollar pattern (J-1766).jpg|1/2 dólar, 1891.

### Medallas 
* Centenario da descuberta do pico Pikes, en Colorado (1906).
* Centenario da sinatura dos Estados Unidos (1876).
* Centenario da independencia dos Estados Unidos (1878).
* Centenario do Gran Selo dos EEUU (1882).
* Exposición Colombiana de Chicago, 1893 (reverso).
*Anverso da medalla presidencial: Theodore Roosvelt (1905).

Ficheiro:1882 US Great Seal Centennial Medal Obverse.jpg|Centenario do Gran Selo dos EEUU, 1882 (A/).
Ficheiro:1882 US Great Seal Centennial Medal Reverse.jpg|Centenario do Gran Selo dos EEUU, 1882 (R/).
Ficheiro:World's Columbian Exposition Commemorative Presentation Medal MET DP169697.jpg|Exposición Colombiana de Chicago, 1893 (R/).
Ficheiro:Presidential Medals 019.jpg|Medalla presidencial: Theodore Roosvelt, 1905 (A/).

## Notas 
## Véxase tamén 
### Outros artigos 
* Serie Barber

* Casa da Moeda dos Estados Unidos
*Casa da Moeda de Filadelfia
*Gravador xefe da Casa da Moeda dos Estados Unidos

### Bibliografía 
* Bowers, Q. D. (2019). *A Guide Book of Barber Silver Coins*. Whitman Publishing. ISBN  978-0794846381
*Evans, G. G. (1885). '**. George G. Evans. Filadelfia.
*Feigenbaum, J. (1999). **'. DLRC Press. ISBN 1-880731-61-4
*Frost, J. (2018 -a-). "Searching for Charles Barber, Part 1". En ''Journal of the Barber Coin Collectors' Society*. 29: 20-27.
*Frost, J. (2018 -b-). "Searching for Charles Barber, Part 2 - The European Trip of 1905". En *Journal of the Barber Coin Collectors' Society*. 29, #2: 20-29.
*Frost, J. (2018 -c-). "In Search of Charles Barber, Part 3 - Rewriting the History Books". En *Journal of the Barber Coin Collectors' Society*. 29, #3: 20-29.
*Frost, J. (2018 -d-). "". En *The E-Grobecht*. Vol. 14. Nº 9. Setembro. Liberty Seated Collectors Club. Páxina 18.
*Frost, J. (2018 -e-). "Reimagining the Barbers". En *The Numismatist''. Agosto. American Numismatic Association. Páxinas 49-61.
*Julian, R. W. (2018). "Charles Barber's dime: Mint engraver's design appreciated by dedicated collectors". En *Coins Magazine*. Marzo.
* Stauffer, D. M. (1907). *Biographical sketches, illustrated. Index to engravings described with check-list numbers and names of engravers and artists*. Grolier club da cidade de Nova York.
* Du Bois, P. (1883). "Our Mint Engravers". En *American Journal of Numismatics, and Bulletin of the American Numismatic and Archaeological Society*. American Numismatic Society. 18 (1): 12-16. 
* Adams, E. H.; Raymond, W. (1917). ''''. Washington University Libraries.

### Ligazóns externas 
*Exposición sobre William Barber e Charles E. Barber. American Numismatic Society. Filadelfia. 2018.
*Barber Coin Collector's Society